पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर । हाई स्कूल-हायर सेकंडरी में जिन सरकारी स्कूलों का रिजल्ट 50 प्रतिशत से कम रहा है। ऐसे 40 स्कूलों के प्राचार्यों से शिक्षा विभाग ने जवाब तलब किया है। उन्हें नोटिस जारी कर पूछा गया कि आखिर क्यों रिजल्ट बिगड़ा और आधे बच्चे भी पास नहीं हुए हैं।
10वीं-12वीं के रिजल्ट आने के बाद शिक्षा विभाग ने उन स्कूलों की सूची तैयार की जिनका रिजल्ट 50 प्रतिशत से भी कम रहा। इसके बाद इनको नोटिस जारी किया गया। जिला शिक्षाधिकारी संजय गोयल के अनुसार प्राचार्यों को सात दिन का समय दिया गया है। जवाब आने के बाद प्राचार्यों पर अनुशासनात्मक कार्रवाई की जाएगी। प्राचार्यों की वेतनवृद्धि भी रोकी जा सकती है।
लगातार होगी मॉनीटरिंग
जिन स्कूलों का रिजल्ट इस साल 20 से लेकर 50 प्रतिशत तक रहा है। नए शिक्षा सत्र से विभाग अब उन स्कूलों पर खास ध्यान देगा। जिला शिक्षाधिकारी के अनुसार लगातार मॉनीटरिंग की जाएगी। स्टाफ और अन्य जितनी समस्याएं हैं, उन्हें दूर किया जाएगा। साथ ही बच्चों से भी लगातार बातचीत करेंगे, ताकि अगले साल रिजल्ट बेहतर आए।
ज्यादा स्टाफ
फिर भी 20 प्रतिशत रिजल्ट
सुभाषचंद्र उच्चतर माध्यमिक स्कूल का 10वीं का रिजल्ट इस साल सिर्फ 20 प्रतिशत रहा। सिर्फ 13 छात्र ही पास हुए जबकि उनको सालभर 11 शिक्षकों ने पढ़ाया था। जिला शिक्षाधिकारी ने स्कूल प्राचार्य से पूछा कि इतना ज्यादा स्टाफ होने के बाद भी आधे बच्चे भी पास नहीं हुए। ऐसा क्या कारण रहा है?
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hne_Deva hin_Deva mag_Deva bho_Deva hin_Deva zho_Hant eng_Latn